Savižudybė- tyčinis savo gyvybės nutraukimas. Dažniausi būdai- pasikorimas, nusinuodijimas (vaistais, dujomis), retesni- nusišovimas, pasiskandinimas, iššokimas iš aukštų pastatų ir kt. Dažniausiai žudosi žmonės, kurių psichika yra sutrikusi, ypač sergatys endogenine depresija, alkoholizmu, narkomanija. Gali nusižudyti ir psichiškai sveiki žmonės, apimti nevilties dėl sunkios gyvenimo situacijos, dėl nepagydomos somatinės ligos. Demonstratyvios savižudybės būdingos isteriškiems asmenims, vaikams ir jaunuoliams. Šios savižudybės parengiamos taip , kad savižudį galima būtų išgelbėti. Dažniausiai tai pagalbos šauksmas, kreipimasis į aplinką, mėginimas atkreipti į save didesnį dėmesį. Kita demonstratyvios savižudybės rūšis- politinį protestą reiškianti savižudybė. Būna grupinių savižudybių, įtraukiami keli ar daugiau asmenų. 

Retai nusižudoma netikėtai. Dažniausiai žmonės vienaip ar kitaip įspėja aplinkinius dėl ketinimo žudytis. Svarbiausia ne ignoruoti šių prisipažinimų, neleisti žmogui pasijusti visiškai vienišam. Daug gali padėti nuoširdus kontaktas su kitais žmonėmis. Austrų suicidologas E. Ringelis aprašė priešsuicidinį sindromą (būseną prieš savižudybę)- žmogus psichologiškai užsisklendžia nuo pasaulio, padidėja jo agresyvumas sau, daugėja minčių apie savižudybę. Visuomenė turi rūpintis vadinamąja rizikos grupe, t. y. žmonėmis, kurie yra linkę į savižudybę- senais, vienišais, sunkiai susirgusiais, paaugliais. Labai svarbu vaistais ir psichoterapija laiku pradėti gydyti sutrikusios psichikos žmones.  
Savižudybė- labai sudėtingas reiškinys. Nepaisant socialinių ir kultūrinių faktorių, įtakojančių savižudybių paplitimą visuomenėje, kartu savižudybė yra itin individualus poelgis. Ji vis dar lieka paslaptimi net labiausiai į šias problemas įsigilinusiems tyrėjams. Į svarbiausią klausimą ‘ kodėl žmogus nusižudo’? vis dar negalima aiškiai ir vienprasmiškai atsakyti. Ir kiti svarbūs savižudybių klausimai- kas tai: asmenybės krizė? Moralinis apsisprendimas/ nusikaltimas? Psichinė liga?- tebesvarstomi ir šiandien.

Savižudybių priežastys ir motyvacija  būna labai įvairi. Pagal duominuojančius motyvus net mėginama išskirti kelis savižudybių tipus- atviros ir slaptos savižudybės, ūmios ir chroniškos, tikrosios, tariamosios ir manipuliacinės. 

Žmonės būna linkę į savižudybę tik tam tikrais gyvenimo momentais. Vieni savižudiški esti tik kartą gyvenime. Kitiems savižudybės krizės kartojasi lyg bangomis, tada pavojus gyvybei gali būti labai didelis, bet vėliau praeina, žmogui nebeatrodo, kad galima tik ta viena išeitis. Savižudybė- tai ne blaivaus ir šalto apsisprendimo rezultatas, o asmenybės krizės ar asmenybės sutrikimo pasekmė. 

Savižudybė beveik visada yra procesas




                     



(Savižudybės procesas)

kartais net labai ilgas, trunkantis visą gyvenimą. Laikui bėgant kaupiasi įvairios priežastys, stumiančios žmogų į savižudybę. Paskutiniu postūmiu gali būti išgyvenamas didelis stresas arba sunki krizinė situacija.

· Savižudybės procesas vyksta keliais etapais:

· Minčių, idėjų stadijoje žmogus tik pagalvoja apie savižudybę, nori užsimiršti, pabėgti nuo rūpesčių ir skausmo. Daugeliui žmonių bent kartą gyvenime ateina tokia mintis. Tačiau savižudybė neplanuojama, norima nebūti, numirti, bet nusižudyti atrodo neįmanoma.

· Ketinimas,  žmogus ne tik trokšta mirti, bet ir pradeda siekti mirties. Grėsmė gyvybei čia jau daug didesnė. Pradedama galvoti apie nusižudymo būdus, apmąstomos konkrečios detalės.
· Šios dvi savižudybės fazės gali tęstis nuo kelių savaičių iki kelerių metų. Trečioji fazė esti trumpa.

· Veiksmas. Tai paskutinis savižudybės etapas. Jis prasideda apsisprendimu, žmogui nutarus, kad mirtis jam yra gariausia išeitis. Tada gali pagerėti net jo nuotaika, nes jis pasijunta tarsi išsilaisvinęs. Šiame etape stebimi atsisveikinimo gestai- skolų, dovanų, laiškų grąžinimas, ypatingos atsisveikinimo frazės.Konkretus savižudybės veiksmas įvykdomas jau greitai.

Visų savižudybių ypatumas – didžiulė ambivalencija, tai yra sąmoningas ar nesąmoningas svyravimas tarp prieštaringų tendencijų- noro gyventi, sulaukti pagalbos bei palengvėjimo ir sykiu noro negyventi, nebūti.

Vieno tyrimo metu, buvo tiriami ligoninėje gydomų mėginusių nusižucyti žmonių psichologinę būseną. Tarp daugelio klausimų pacientams buvo pateikiamas ir klausimas apie požiūrį į mirtį (tiriamasis turi pasirinkti jo savijautą atitinkantį atsakymo variantą) :

 

Mėginusieji nusižudyti žmonės mirties bijo labiausiai- labiau negu sergantys depresija ir labiau negu sveiki tiriamieji. Šis požymis būdingas visiems mėginusiems nusižudyti, nepaisant to, kad savo poelgį pusė jų vertino griežtai neigiamai (‘ nesąmonė’ , ‘ blogiausias mano poelgis’ , ,kvailystė’ ) , o kita pusė- teigiamai arba neutraliai (,normalus dalykas’ ,  ‘vis tiek nusižudysiu’ )

· Bet kurioje savižudybėje vienokiu ar kitokiu santykiu esti susipynusios įvairios, net prieštaringos tendencijos

· Noras mirti, autoagresija, noras nužudyti save.

· Agresija, kitų atžvilgiu, noras nubausti, atkeršyti. Tie kiti pirmiausia yra artimi žmonės, taip pat gali būti ir pasaulis apskritai, Dievas, likimas ir pan.

· Pagalbos šauksmas. Dažnai tokie būna paauglių mėginimai nusižudyti: jie nori paveikti juos ignoruojančius, konfliktuojančius ar besiskiriančius tėvus.

· Pabėgimas. Tai noras ramybės, bėgimas nuo sunkumų. Dažnai tai vyksta jau presuicidinėse fantazijuose.

Suaugę dažnai mano, kad vaikai nesižudo. Atrodo neįtikėtina, kad vaikai gali būti apimti tokios nevilties ir taip kentėti, jog galėtų pasirinkti mirtį užuot gyvenę. Mes esame apakinti klaidingų vaikystės įsivaizdavimų. Įsivaizduojame, jog vaikų asmenybės struktūra neturi autodestrukcijos elemento. Deja, realybė yra kitokia. Kasmet Lietuvoje nusižudo 5- 7 10-ties- 14-os metų vaikai. Per pastaruosius penkerius metus šio amžiaus vaikų savižudybių Lietuvoje padaugėjo 43%. Įvairūs tyrimai rodo, kad 10-17% paauglių jau yra bandę žudytis. Moksleivių mirčių nuo nelaimingų atsitikimų struktūroje savižudybės užima trečiąją vietą.

1. Kodėl gi vaikai bando pasitraukti iš gyvenimo? Israel Orbach, psichologas iš JAV, tiriantis vaikų savižudybių priežastis, viena iš jų laiko ‘neišsprendžiamą problemą’. Šios ‘neišsprendžiamos problemos’ pagrindiniai bruožai:

2. Vaikas negali pats jos išspresti,

3. Susiklosčiusi situacija apriboja vaiko pasirinkimą,

4. Kiekvienas vaiko bandymas išspręsti problemas kelia vis naujų problemų,

5. Vaiko problema slepia sudėtingą šeimyninį konfliktą.

· Skiriamos didelės suicidinės rizikos grupės. Anot įvairių, vaikų ir paauglių savižudybės faktoriai yra:

· Lytis(dažniau nusižudo berniukai, nors mergaitės dažniau bando žudytis),

· Psichiniai sutrikimai,

· Šeimos psichinių sutrikimų istorija,

· Tėvų skyrybos,

· Mirtis arba vaikų žalojimas,

· Demonstratyvūs suicidiniai bandymai,

· Somatinės ligos

Duomenys apie asmenybės bruožus ir ypatumus, būdingus besižudantiems, yra labai prieštaringi. Kai kurie besižudantys vaikai gali būti agresyvūs, o kiti- visai ne. Dar kiti turi rimtų emocinių sutrikimų. Nedidelė dalis vaikų kontroliuoja savo veiksmus, tuo tarpu kiti yra impulsyvūs ir antisocialūs. Kai kurie vaikai yra užsidarę, o kitų  socialiniai santykiai yra geri arba bent jau pakenčiami.

1. Tokie skirtingi duomenys rodo , jog noras nusižudyti priklauso ne vien nuo asmenybės bruožų. Vis dėl to vaikai, kurie žudosi, skiriasi nuo vaikų su kitais emociniais sutrikimais. Kodėl kai kurie vaikai ‘pasirenka’ savižudybę, o ne depresiją, antisocialų elgesį arba psichozę? Iš dalies atsakymą į šį klausimą duoda šeimos vidinės dinamikos analizė. Galima skirti keturias grupes šeimų, kurios skatina vaikų suicidines tendencijas:

2. Šeimos su daugybe problemų.Jose nuolatiniai sunkumai ir krizės nutraukia normalų vaiko augimą ir nepatenkina jo pagrindinių poreikių.

3. Šeimos įvairiais būdais perduoda savo potencialioms aukoms ‘mirtį nešantį pranešimą’. Taip atsitinka tose šeimose, kur vaikas yra nenorimas ar atstumiamas.

4. Simbiozinės šeimos. Tokios šeimos nariai yra labai priklausomi vienas nuo kito. Kiekvienas šeimos narys jaučiasi pilnavertis tik būdamas emociškai susijęs su kitais.Tokiose šeimose tėvai dažnai neleidžia savo vaikams išreikšti jausmų, dėl to pyktis auga, dažnai virsdamas savęs arba kitų žalojimu.

5. Iš pirmo žvilgsnio atrodo visiškai normalios šeimos. Taip tipiškos šeimos, kur tėvai lyg ir skiria savo vaikams daug dėmesio ir laiko jos svarbiais. Tėvai bando įteigti vaikams laimėjimų siekimą, bet šį siekimą dažnai lydi perdėta nesekmės baimė. Jis bijo, kad jį mylės tol, kol jis darys viską gerai. Dėl ryšio tarp laimėjimų ir pripažinimų šeimoje net maža nesėkmė kelia vaikui stresą. Jam atrodo lengviau nusižudyti, negu nuvilti savo tėvus arba pajusti jų nepasitenkinimą.

Kaip galima padėti? Dažnai tėvai, mokytojai, paaugliai ir kiti žmonės nežino kaip padėti savižudybės krizę išgyvenančiam žmogui. Tačiau padėti gali kiekvienas:

Patikėkite, kad jūsų vaikui, kitam šeimos nariui, mokiniui, draugui ar pažįstamam gresia pavojus. Priimkite tai rimtai. Neatmeskite galimybės, kad jis iš tikrųjų gali nusižudyti.

Jei jaučiate savižudybės grėsmę, tiesiai paklauskite, ar jis galvoja apie savižudybę. Papasakokite jam, kas būtent kelia jums susirūpinimą. Paprastai žmogus jaučia palengvėjimą, kai atsiranda kitas, norintis jį išklausyti, atvirai pasikalbėti apie  jo ketinimus ir jausmus. Nebijokite, kad jūs jam įpiršite mintį apie savižudybę- kalbėjimas apie savižudybę nėra paskatinimas tai padaryti.

Būkite ramūs. Nepulkite į paniką. Tai gali padidinti savižudybės krizę išgyvenančio žmogaus nerimą ir sumažinti jūsų galimybes padėti.

Išklausykite ir nevertinkite. Leiskite žmogui išsikalbėti. Paskatinkite jį išsakyti savo jausmus ir mintis. Nedalykite netikrų pažadų, kad viskas gali susitvarkyti tuojau pat.

Leiskite jam suprasti, kad nuoširdžiai rūpinatės juo. Būkite atviri, tačiau nesiimkite atsakomybės už kito žmogaus sprendimus. Jūs galite padėti žmogui, bet gyventi už jį negalite.

Ieškokite pagalbos. Paskatinkite žmogų kreiptis į specialistus- psichologus, psichoterapeutus, psichiatrus. Jei savižudybės rizika labai didelė, nepalikite jo vieno tol, kol nesurasite kitos pagalbos.  

